आज जब लोग शांतिपूर्ण ग्रामीण जीवन के अनुभव और आत्मिक संतुष्टि देने वाले सफर में शांत और स्थिर गांवों की तलाश में दूरदराज की जगहों की यात्रा कर रहे हैं, जबकि ऐसे आदर्श स्थल गुरुग्राम में भी हैं। यहां ऐसे कई पड़ाव हैं। अभी हाल ही में यहां सूरजगढ़ का ‘अर्बन विलेज’ रिजॉर्ट लोगों के लिए खोला गया है। गुरुग्राम के दिल और हरियाली से भरपूर गोल्फ कोर्स एक्सटेंशन में स्थित सूरजगढ़ शहरी लोगों, पर्यटकों और नई-नई जगहों को खोजने में दिलचस्पी रखने वाले लोगों को शानदार विरासत, पारंपरिक व्यंजन, मंत्रमुग्ध कर देने वाली ग्रामीण सुंदरता, आकर्षक गार्डन एरिया, सुकून पहुंचानी वाली खुली ताजा हवा और एडवेंचर स्पो‌र्ट्स समेत काफी कुछ मुहैया कराता है। शहर की भाग-दौड़ भरी जिंदगी और खतरनाक प्रदूषण से दूर गुरुग्राम के खूबसूरत सूरजगढ़ केवल कुछ ही मिनटों की ड्राइव कर आप पहुंच सकते हैं। राजस्थान के महलों के शेफ के हाथ का मिट्टी के चूल्हों पर ग्रामीण अंदाज में पकाया गया स्वादिष्ट और लजीज भोजन के साथ यहां रंगबिरंगी ग्रामीण सुंदरता के बीच रिलेक्शन जोन में होने वाली मसाज और हस्तशिल्प की खूबसूरत वस्तुएं सूरजगढ़ की खासियत हैं। यहां मंत्रमुग्ध कर देने वाली खूबसूरत ग्रामीण सुंदरता के अलावा दिल को लुभाने वाले लोकनृत्यों का आनंद भी लिया जा सकता है। इसके अलावा, खेती की गतिविधियों, ट्यूबवेल पर फन और कई ऐसी ढेर सारी मज़ेदार एक्टिविटीज आप कर सकते हैं, जिनकी खूबसूरत यादें लंबे समय तक आपके साथ रहेंगी।